**ՀԱՇՎԵՏՎՈՒԹՅՈՒՆ**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆՈՒՄ 2022 ԹՎԱԿԱՆԻ I ԿԻՍԱՄՅԱԿՈՒՄ ՍՏԱՑՎԱԾ ԴԻՄՈՒՄ-ԲՈՂՈՔՆԵՐՈՒՄ ԲԱՐՁՐԱՑՎԱԾ ԽՆԴԻՐՆԵՐԻ ՈՒՍՈՒՄՆԱՍԻՐՈՒԹՅԱՆ ԵՎ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ ՄԱՍԻՆ**

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) գործունեության 2022 թվականի տարեկան ծրագիրը, ի կատարումն «Կրթության տեսչական մարմին հանրությունից ստացվող բողոքների ընդունման և հետագա ընթացք տալու մասին» կարգի 11-րդ և 14-րդ կետերի պահանջների, ՌԳՍՊՎԳ վարչության կողմից իրականացվել է 2022 թվականի 1-ին կիսամյակում ստացված դիմում-բողոքներում բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկեր՝ ըստ ամիսների, վերահսկողության ոլորտների, սկզբնական հասցեագրման աղբյուրների.
2. քանակական պատկեր՝ ըստ ՀՀ մարզերի և Երևան քաղաքի, ուսումնական հաստատությունների, իրականացված վարչական վարույթների տևողության, դիմումատուների սեռերի.
3. իրականացված վերահսկողական գործառույթների (ստուգում կամ ուսումնասիրություն) արդյունքների.
4. բարձրացված հարցերի բովանդակության:

Տրվել է նաև նշված բնութագրիչների քանակական չափանիշների աճի կամ նվազման միտումը (համեմատական պատկեր՝ ըստ 2021 թվականի համապատասխան և հաշվետու ժամանակահատվածների):

2022 թվականի 1-ին կիսամյակում ԿՏՄ-ում ստացվել է 19 դիմում-բողոք, որից 14-ը վերաբերել են ՀՀ հանրակրթական, 4-ը՝ միջին մասնագիտական ուսումնական հաստատությունների գործունեությանը, իսկ 1-ը եղել է այլ բնույթի:

2021 թվականի 1-ին կիսամյակի համեմատությամբ՝ դիմում-բողոքների թիվը նվազել է 41%-ով (2021 թվականի 1-ին կիսամյակում ստացվել է 32 դիմում-բողոք), իսկ նախորդ կիսամյակի համեմատությամբ նվազել է 32%-ով (2021 թվականի 2-րդ կիսամյակում՝ 28 դիմում-բողոք):

2021 և 2022 թվականների 1-ին կիսամյակների ընթացքում ստացված դիմում-բողոքների քանակական պատկերն ըստ ամիսների ներկայացված է Գծապատկեր 1-ում:

**Գծապատկեր 1**.

19 դիմում-բողոքներից 14-ը վերաբերել են հանրակրթական, 4-ը՝ միջին մասնագիտական ուսումնական հաստատությունների գործունեությանը:

2021 թվականի նույն ժամանակահատվածում ԿՏՄ-ում ստացված 30 դիմում-բողոքներից 21-ը վերաբերել են դպրոցների, 1-ը՝ մանկապարտեզների, 8-ը՝ քոլեջների գործունեությանը:

Ինչպես նախորդ հաշվետու ժամանակահատվածում (81.5%) և նախորդ տարվա համապատասխան ժամանակահատվածում (70%), այս կիսամյակում ևս դիմումների գերակշռող մասը (74%) վերաբերել է դպրոցներին, ինչը պայմանավորված է նաև միջնակարգ կրթության ոլորտի շահառուների մեծ թվով (Գծապատկեր 2):

**Գծապատկեր 2.**

Նշված 19 դիմում-բողոքներից 3-ը ԿՏՄ վերահասցեագրվել են ՀՀ վարչապետի աշխատակազմից, 5-ը` ՀՀ կրթության, գիտության, մշակույթի և սպորտի նախարարությունից (այսուհետ` ԿԳՄՍՆ), 1-ը` ՀՀ մարդու իրավունքերի պաշտպանի աշխատակազմից, իսկ 10-ը ստացվել են անմիջապես ԿՏՄ-ում (Գծապատկեր 3):

**Գծապատկեր 3.**

2022 թվականի 1-ին կիսամյակում ԿԳՄՍՆ–ից հասցեագրված դիմում-բողոքների տոկոսային թիվը կազմել է 26%, որը 2021 թվականի նույն ժամանակահատվածի համապատասխան ցուցանիշի համեմատ նվազել է 6-ով` 55% և նախորդ կիսամյակի համապատասխան ցուցանիշի համեմատ նվազել է 1-ով` 17%:

Հաշվետու ժամանակահատվածում ստացված դիմում-բողոքների քանակական պատկերն ըստ ՀՀ մարզերի և Երևան քաղաքի, ներկայացված է Գծապատկեր 4-ում:

**Գծապատկեր 4**.

Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների, ներկայացված է ստորև բերված աղյուսակում (Աղյուսակ 1).

**Աղյուսակ 1.**

|  |  |  |
| --- | --- | --- |
| ***ՀՀ մարզեր,******Երևան քաղաք*** | ***Դիմումների ընդհանուր թիվը******(ներառյալ «Թեժ գիծը»)*** | ***Դիմումների թիվն ըստ******ուսումնական հաստատությունների*** |
| ***Երևան*** | ***7*** | ***Երևանի հ. 163 հ/դ (2), Երևանի հ. 184 ա/դ, Երևանի հ. 197 հ/դ, ԱրտՍՏԵՄ վարժարան, Շ. Շահամիրյան կրթահամալիր, Ռ. Մելիքյանի անվան պետական երաժշտական քոլեջ*** |
| ***Կոտայք*** | ***3*** | ***Նոր Գեղիի հ. 2 մ/դ, Բյուրեղավանի Ս. Վարդանյանի անվան ա/դ (2)***  |
| ***Գեղարքունիք*** | ***3*** | ***«Բադեյան» պետական քոլեջ (3)*** |
| ***Շիրակ*** | ***3*** | ***Ախուրյանի հ. 1 հ/դ, Գյումրու հ. 26 ա/դ (2)*** |
| ***Սյունիք*** | ***1*** | ***Այլ բնույթի*** |
| ***Վայոց ձոր*** | ***1*** | ***Արտաբույնքի մ/դ*** |
| ***Արագածոտն*** | ***1*** | ***Ապարանի հ. 2 հ/դ*** |
| ***Ընդամենը*** | ***19*** |  |

2022 թվականի 1-ին կիսամյակում և նախորդ երկու հաշվետու ժամանակահատվածներում ստացված դիմում-բողոքների քանակական պատկերն ըստ ՀՀ մարզերի և Երևան քաղաքի, ներկայացված է Գծապատկեր 5-ում:

**Գծապատկեր 5**.

Վերջին երեք կիսամյակների ընթացքում ստացված դիմում-բողոքների քանակով առաջին եռյակում են Երևան քաղաքը (24 դիմում-բողոք), ՀՀ Կոտայքի մարզը (12 դիմում-բողոք) և ՀՀ Սյունիքի, Շիրակի, Լոռու մարզերը (7-ական դիմում-բողոք): ՀՀ Կոտայքի և Արմավիրի մարզերի ուսումնական հաստատություններին վերաբերող դիմում-բողոքների մասով առկա է քանակի նվազման դինամիկա:

2022 թվականի 1-ին կիսամյակում ստացված 13 ուսումնական հաստատությունների գործունեությանը վերաբերող 18 դիմում-բողոքները, ըստ ենթակայության, բաշխված են հետևյալ կերպ (Աղյուսակ 2).

**Աղյուսակ 2.**

|  |
| --- |
| ***Դիմում–բողոքների թիվն ըստ համապատասխան լիազոր մարմնի և ուսումնական հաստատությունների*** |
| ***ԿԳՄՍՆ*** | ***9*** | ***Երևանի հ. 184 ա/դ, Բյուրեղավանի ա/դ (2), Գյումրու հ. 26 ա/դ (2), «Բադեյան» պետական քոլեջ (3), Ռ. Մելիքյանի անվան պետական երաժշտական քոլեջ*** |
| ***Երևանի քաղաքապետարան*** | ***3*** | ***հ. 163 հ/դ (2), հ. 197 հ/դ*** |
| ***ՀՀ Կոտայքի մարզպետարան*** | ***1*** | ***Նոր Գեղիի հ. 2 մ/դ*** |
| ***ՀՀ Շիրակի մարզպետարան*** | ***1*** | ***Ախուրյանի հ. 1 հ/դ*** |
| ***ՀՀ Վայոց ձորի մարզպետարան*** | ***1*** | ***Արտաբույնքի մ/դ*** |
| ***ՀՀ Արագածոտնի մարզպետարան*** | ***1*** | ***Ապարանի հ. 2 հ/դ*** |
| ***Ոչ պետական ուսումնական հաստատություն*** | ***2*** | ***ԱրտՍՏԵՄ վարժարան ՍՊԸ, Շ. Շահամիրյան կրթահամալիր ՍՊԸ*** |

Հարկ է նշել, որ 2022 թվականի 1-ին կիսամյակի 13 ուսումնական հաստատությունների վերաբերյալ ստացված 18 դիմումներից 9-ը` 50%, վերաբերել են ԿԳՄՍՆ ենթակայության ուսումնական հաստատություններին: Նախորդ կիսամյակում համապատասխան ցուցանիշը կազմել է 29% (28 դիմումներից՝ 8-ը):

Իրականացված վերահսկողական գործառույթների միջին տևողությունը կազմել է 10 օր: Այս ցուցանիշը նախորդ կիսամյակում կազմել է՝ 13, իսկ 2021 թվականի 1-ին կիսամյակում՝ 8 օր:

2022 թվականի 1-ին կիսամյակի ընթացքում ստացված 19 դիմումներից 13-ը (68.4%) ներկայացված է եղել կանանց (նախորդ կիսամյակում կազմել է 71%), 4-ը (21.2%) տղամարդկանց, 1-ը (5.2%)՝ մի խումբ քաղաքացիների կողմից և 1-ը (5.2%)` ԿԳՄՍՆ-ում ստացված ահազանգի հիման վրա:

Ըստ ստացված դիմում-բողոքների` վերահսկողական գործառույթներ են իրականացվել **5** (26%)ուսումնական հասատություններում` **1** վարչական վարույթ, **4** ստուգում։

Դիմում–բողոքներից **3**-ի վերաբերյալ (16%) տրվել է պարզաբանում, **3**–ը (16%)՝ կարճվել են, **3**-ը (16%) ընթացքի մեջ են, **1**-ին (5%) ընթացք չի տրվել, **6**-ում (37%) բարձրացված հարցերի ուսումնասիրությունը մասամբ (2) կամ ամբողջությամբ (4) դուրս է եղել ԿՏՄ լիազորությունների շրջանակից, որի արդյունքում դիմում-բողոքները վերահասցեագրվել են: Վերահասցեագրված դիմում–բողոքների թիվն ըստ համապատասխան մարմինների, ներկայացված է Գծապատկեր 6-ում։

**Գծապատկեր 6.**

2021 թվականի 1-ին կիսամյակում, ըստ ստացված 32 դիմում-բողոքների, վերահսկողական գործառույթներ իրականացվել են 12-ի (38%) դեպքում՝ 4 ուսումնասիրություն, 8 ստուգում:

Նախորդ կիսամյակում այդ ցուցանիշը կազմել է 32%՝ վերահսկողական գործառույթներ (ուսումնասիրություն/ստուգում) են իրականացվել ստացված 28 դիմում-բողոքներից 9-ի դեպքում (7 ուսումնասիրություն, 2 ստուգում):

Ինչպես նկատում ենք՝ վերահսկողական գործընթացների անհրաժեշտություն պահանջող դիմում-բողոքների տոկոսային թիվը նվազել է նախորդ կիսամյակի համեմատությամբ:

2022 թվականի 1-ին կիսամյակում` ՀՀ Կոտայքի մարզի Նոր Գեղիի հ. 2 մ/դ-ում իրականացված վարչական վարույթի արդյունքում հայտնաբերվել է կրթության բնագավառը կարգավորող ՀՀ օրենսդրության պահանջի խախտում: Դիմումում բարձրացված հարցերի մի մասը դուրս է եղել ԿՏՄ լիազորությունների շրջանակից։

 **Աղյուսակ 3.**

|  |  |  |  |
| --- | --- | --- | --- |
| ***N N*** | ***Ուսումնական հաստատությունը*** | ***Հայտնաբերված խախտման բնույթը*** | ***Ձեռնարկված միջոցառումները*** |
| 11. | ՀՀ Կոտայքի մարզի Նոր Գեղիի հ. 2 մ/դ | «Ֆիզկուլտուրա» առարկան տարրական դասարաններում դասավանդում են դասվարները: | Վարչական վարույթի արդյունքներն ուղարկվել են մարզպետին և տնօրենին՝ համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկով։ |

Իրականացված **4** ստուգումների արդյունքում ***(ՀՀ Շիրակի մարզի Ախուրյանի հ. 1 հ/դ, Գյումրու հ. 26 ա/դ, Շ. Շահամիրյան կրթահամալիր, Ռ. Մելիքյանի անվան պետական երաժշտական քոլեջ****)* կրթության բնագավառը կարգավորող ՀՀ օրենսդրության պահանջների խախտումներ են հայտնաբերվել 2 ուսումնական հաստատությունում (***ՀՀ Շիրակի մարզի Ախուրյանի հ. 1 հ/դ և Գյումրու հ. 26 ա/դ)*** (Աղյուսակ 4): ՀՀ Շիրակի մարզի Գյումրու հ. 26 ա/դ-ին վերաբերող դիմում-բողոքը մասամբ վերահասցեագրվել է ՀՀ առողջապահական և աշխատանքի տեսչական մարմին (ԱԱՏՄ) և ՀՀ ոստիկանության Շիրակի մարզային ոստիկանություն՝ դիմումում բարձրացված հարցերի մի մասը ԿՏՄ լիազորություններից դուրս լինելու պատճառով:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ ստուգումների արդյունքում կազմված ակտերի, տրված կարգադրագրերի մեկական օրինակներ ուղարկվել են համապատասխան լիազոր մարմինների ղեկավարներին։

Վերահսկողական գործառույթների արդյունքում հայտնաբերված խախտումները և ձեռնարկված միջոցառումները ներկայացված են Աղյուսակ 4-ում:

**Աղյուսակ 4.**

|  |  |  |  |
| --- | --- | --- | --- |
| ***N*** | ***Ուսումնական հաստատությունը*** | ***Հայտնաբերված խախտման բնույթը*** | ***Ձեռնարկված միջոցառումները*** |
| 1. | ՀՀ Շիրակի մարզի Ախուրյանի հ. 1 հիմնական դպրոց | 1. Ուսումնական հաստատության կոլեգիալ կառավարման մարմնի` խորհրդի ձևավորման կարգի պահանջի խախտում: | Ստուգման ընթացքում կազմվել է ակտ, որը ուղարկվել է ՀՀ Շիրակի մարզպետին՝ խախտման հետևանքները վերացնելու, համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկությամբ։ |
| 2․ | ՀՀ Շիրակի մարզի Գյումրու հ. 26 ավագ դպրոց | 1. Մեթոդական միավորման նիստերի՝ սահմանված ժամկետի խախտումով անցկացում։2. Մանկավարժական աշխատողի նշանակման խախտում: | Ստուգման ընթացքում կազմվել է ակտ, որը տրամադրվել է ԿԳՄՍ նախարարին` քննարկելու և ԿՏՄ-ին տեղյակ պահելու առաջարկով: |

Դիմում-բողոքներում բարձրացված հարցերի բովանդակությունն ըստ ՀՀ մարզերի և Երևան քաղաքի, ներկայացված է Աղյուսակ 5-ում:

**Աղյուսակ 5.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Դիմումներում****բարձրացված****(նշված) հարցերը** | **Երևան** | **Արագածոտն** | **Գեղարքունիք** | **Կոտայք** | **Շիրակ** | **Սյունիք** | **Վայոց ձոր** | **Ընդամենը** |
| **Գործատու–աշխատող հարաբերություններ** | **2** | **1** |  | **1** |  |  |  | **4** |
| **Տնօրենի կողմից թույլ տրված անօրինականություններ, անարդյունավետ աշխատանք** | **4** |  | **3** | **1** | **3** |  | **1** | **12** |
| **Տնօրենի թափուր պաշտոնի համար մրցույթի անցկացում** |  | **1** |  | **2** |  |  |  | **3** |
| **Աշխատանքից ազատելու հարց** | **1** |  |  |  |  |  |  | **1** |
| **Տնօրենի ժամանակավոր պաշտոնակատարի նշանակում** |  |  |  | **1** |  |  |  | **1** |
| **Երեխայի նկատմամբ հոգեբանական ճնշման գործադրում** | **2** |  |  |  |  |  |  | **2** |
| **Տնօրենի կամ հավակնորդի` օրենսդրության խախտումով հավաստագրի ստացում** |  |  |  | **1** |  |  |  | **1** |
| **Դպրոցի կառավարման խորհրդի գործունեություն** | **1** |  |  |  |  |  |  | **1** |
| **Դպրոցի մանկավարժական խորհրդի գործունեություն** | **1** |  |  |  | **1** |  |  | **2** |
| **Դպրոցի ծնողական խորհրդի գործունեություն** |  |  |  | **2** | **1** |  |  | **3** |
| **Տնօրենի նշանակման սահմանված ընթացակարգ** |  |  |  |  |  |  | **1** | **1** |
| **Կոռուպցիոն ռիսկերի առկայություն** |  |  |  |  |  | **1** |  | **1** |
| **Ընդամենը** | **11** | **2** | **3** | **8** | **5** | **1** | **2** | **32** |

**Առավել շատ բարձրացված հարցերը վերաբերում են տնօրենի կողմից թույլ տրված անօրինականություններին և անարդյունավետ աշխատանքին:**

Այս հարցին առավել շատ անդրադարձ է արվել ոչ միայն 2022 թվականի 1-ին կիսամյակում (դիմում–բողոքներից 11-ում՝(63%)), այլև նախորդ 2 հաշվետու ժամանակահատվածներում (2021 թվականի 2-րդ կիսամյակում` 13 (46%) և 1-ին կիսամյակում՝ 12 դիմում-բողոքներում (38%)):

**Ըստ դիմումների թվի՝ երկրորդ տեղում ուսումնական հաստատությունում գործատու–աշխատող հարաբերություններին վերաբերող հարցն է:**

Այս հարցին անդրադարձ է արվել դիմում-բողոքներից 4-ում (21%)։

Նախորդ հաշվետու ժամանակահատվածում այս հարցին անդրադարձել են 6 դիմումներում` 19%, իսկ 2021 թվականի 2-րդ կիսամյակում այս հարցին անդրադարձ էր արվել ընդամենը 1 (6%) դիմում–բողոքում:

**Երրորդ տեղում են տնօրենի թափուր պաշտոնի համար անցկացվող մրցույթի և դպրոցի ծնողական խորհրդի գործունեությանը վերաբերող հարցերը։**

Այս հարցերին անդրադարձել են 3-ական (16-ական %) դիմում-բողոքներում։

Նախորդ հաշվետու ժամանակահատվածում տնօրենի թափուր պաշտոնի համար մրցույթի անցկացմանն անդրադարձ է արվել դիմում-բողոքներից 1-ում` (6%): Նախորդ տարվա նույն ժամանակահատվածում տվյալ հարցի վերաբերյալ ստացվել է 4 դիմում-բողոք (12.5%):

Դպրոցի ծնողական խորհրդի գործունեությանը վերաբերող հարցին նախորդ 2 հաշվետու ժամանակահատվածներում անդրադարձ չի արվել:

**Հավաքագրված այլ տվյալներ ներկայացված են ստորև բերված Աղյուսակ 6-ում.**

**Աղյուսակ 6.**

|  |  |
| --- | --- |
| ***Այլ տվյալներ`***  | ***Թիվը*** |
| ***Դիմողը չի հայտնաբերվել*** | ***1*** |
| ***Դիմողին ուղարկվել է պատասխան գրություն*** | ***12*** |
| ***Դիմողը հրաժարվել է իր դիմումից*** | ***1*** |
| ***Դիմումը ներկայացվել է առանց ստորագրության, նշված չէ դիմողի անունը, ազգանունը, հեռախոսահամարը*** | ***1*** |
| ***Դիմումում բարձրացված հարցերը դուրս են ԿՏՄ լիազորությունների շրջանակներից*** | ***4*** |
| ***Դիմումում բարձրացված հարցերը մասամբ դուրս են ԿՏՄ լիազորությունների շրջանակներից*** | ***3*** |
| ***Կարճված դիմումներ*** | ***3*** |
| ***Դիմումի վերահասցեագրում***  |  |
| ***ԿԳՄՍՆ*** | ***2*** |
| ***ՀՀ Արագածոտնի մարզպետարան*** | ***1*** |
| ***ՀՀ Շիրակի մարզային ոստիկանություն*** | ***1*** |
| ***Դիմումի մասամբ վերահասցեագրում***  |  |
| ***ԱԱՏՄ*** | ***1*** |
| ***ՀՀ Շիրակի մարզային ոստիկանություն*** | ***1*** |

**Այսպիսով՝**

1. դիմում-բողոքների թիվը նվազել է նախորդ տարվա նույն ժամանակահատվածի համեմատությամբ 41%-ով, նախորդ կիսամյակի համեմատությամբ՝ 32%-ով,
2. վերահսկողության ոլորտներից խնդրահարույց է, ինչպես միշտ, միջնակարգ կրթության ոլորտը,
3. միջին մասնագիտական ուսումնական հաստատությունների գործունեությանը վերաբերող 4 դիմում–բողոքներից 3-ը միևնույն ուսումնական հաստատության գործունեության վերաբերյալ է,
4. սկզբնական հասցեագրման աղբյուրը հաշվետու կիսամյակում 53%-ի դեպքերում` ԿՏՄ-ն է: Այս ցուցանիշը նախորդ կիսամյակում կազմել է 71%, իսկ նախորդ տարվա նույն հաշվետու ժամանակահատվածում՝ 56%,
5. ստացված դիմում-բողոքների քանակով վերջին 3 կիսամյակներում Երևան քաղաքը, ՀՀ Կոտայքի մարզը համապատասխանաբար առաջին և երկրորդ հորիզոնականներում են, սակայն ՀՀ Կոտայքի մարզի դեպքում առկա է դիմում-բողոքների քանակի նվազման միտում,
6. վարչական վարույթների իրականացման միջին տևողությունը նվազել է 23%-ով (13 օրից դարձել է 10 օր),
7. գերակշռում են կին դիմումատուները` 68.4%,
8. ըստ ստացված դիմում-բողոքների՝ վերահսկողական գործառույթների տոկոսային թիվը նախորդ կիսամյակի համեմատ նվազել է 6%-ով (2021թ. 2-րդ կիսամյակ` 32%),
9. տնօրենի կողմից թույլ տրված անօրինականություններին և անարդյունավետ աշխատանքին վերաբերող հարցը շարունակում է մնալ դիմումներում առավել շատ բարձրացված հարցը,
10. դիմում-բողոքներից 4-ում (21%) բարձրացված հարցերը դուրս են եղել ԿՏՄ լիազորությունների շրջանակից, ինչը վկայում է այն մասին, որ քաղաքացիները բավարար չափով ծանոթ չեն ԿՏՄ լիազորությունների շրջանակին:

**Ելնելով վերլուծության արդյունքներից առաջարկում ենք՝** 2022 թվականին ԿՏՄ-ի կողմից իրականացվելիք կանխարգելիչ միջոցառումների ընթացքում անդրադառնալ նաև ԿՏՄ լիազորությունների մասին հանրությանը տեղեկացնելու գործառույթին:

**ՌԳՍՊՎԳ վարչություն**